RUČNA KOČNICA

 Služi za parkiranje i za nuždu. Ona , po pravilu , dolazi u obzir tek onda kad vozač već zaustavi vozilo nožnom kočnicom . Pri vožnji ručna kočnica je tek kao pomoćna ( i kao izlaz u nuždi ako se nožna pokvari).

Ručna kočnica se ne smije zanemariti i uvijek mora biti pravilno podešena.

Kad pokrećete vozilo na strmini , morate polako popuštati ručnu kočnicu i istodobno uključivati spojku i dodavati gas. Većina automobila ima ručnu kočnicu , koja djeluje samo na dva kotača , obično stražnja. Sigurnosni propisi nalažu da ručna kočnica djeluje s mehaničkim prijenosom sile kočenja , neovisno o hidraulici nožne kočnice.

Kad su u vozilu bubanj kočnice , na iste kočne čeljusti mogu djelovati ručna i nožna kočnica.

Obično je prijenos sile s ručne kočnice pojedinih kotača mehanički ,bilo polužjem bilo sajlom koja djeluje na okretljivi T-član. S člana se sila kočenja u jednoj mjeri prenosi na oba kotača. Umjesto T-člana mogu do svakog kotača voditi odvojene žice neposredno s ručice ručne kočnice.

Kad kočnica djeluje na disk kočnice ,onda na disk kočnicama postoje i dodatna kliješta I ovdje se pritisnu dvije bočne pločice na kočni disk ali ne hidraulički nego mehanički uz pomoć sajle i kočnih poluga tako sistem ručne djeluje neovisno o sistemu nožne kočnice.

Ručna kočnica ima zaporni mehanizam, koji omogućava zaustavljanje ručice u bilo kojem položaju. Zaporni se mehanizam ručne kočnice obično oslobađa pritiskom na dugme na kraju ručice.